CELEX: 22020D0554
Language: sl
Date: 2018-06-12 00:00:00
Title: Sklep št. 1/2018 Skupnega veterinarskega odbora, ustanovljenega s Sporazumom med Evropsko skupnostjo in Švicarsko konfederacijo o trgovini s kmetijskimi proizvodi z dne 12. junija 2018 o spremembi Dodatka 6 k Prilogi 11 k Sporazumu [2020/554]

22.4.2020   
               
               
                  SL
               
               
                  Uradni list Evropske unije
               
               
                  L 127/26
               
            
         SKLEP št. 1/2018 SKUPNEGA VETERINARSKEGA ODBORA, USTANOVLJENEGA S SPORAZUMOM MED EVROPSKO SKUPNOSTJO IN ŠVICARSKO KONFEDERACIJO O TRGOVINI S KMETIJSKIMI PROIZVODI
         z dne 12. junija 2018
         o spremembi Dodatka 6 k Prilogi 11 k Sporazumu [2020/554]
         SKUPNI VETERINARSKI ODBOR JE –
         ob upoštevanju Sporazuma med Evropsko skupnostjo in Švicarsko konfederacijo o trgovini s kmetijskimi proizvodi (1) ter zlasti člena 19(3) Priloge 11 k Sporazumu,
         ob upoštevanju naslednjega:
         
                     (1)
                  
                  
                     Sporazum med Evropsko skupnostjo in Švicarsko konfederacijo o trgovini s kmetijskimi proizvodi (v nadaljnjem besedilu: Kmetijski sporazum) je začel veljati 1. junija 2002.
                  
               
                     (2)
                  
                  
                     Na podlagi člena 19(1) Priloge 11 h Kmetijskemu sporazumu Skupni veterinarski odbor, ustanovljen s Kmetijskim sporazumom (v nadaljnjem besedilu: Skupni veterinarski odbor), obravnava vsa vprašanja, povezana z navedeno prilogo in njenim izvajanjem, ter je odgovoren za naloge, ki jih določa navedena priloga. Člen 19(3) Priloge 11 pooblašča Skupni veterinarski odbor za spreminjanje dodatkov k navedeni prilogi, zlasti za njihovo prilagoditev in posodobitev.
                  
               
                     (3)
                  
                  
                     Sklep št. 2/2003 Skupnega veterinarskega odbora (2) je prvič spremenil dodatke 1, 2, 3, 4, 5, 6 in 11 k Prilogi 11 h Kmetijskemu sporazumu.
                  
               
                     (4)
                  
                  
                     Sklep št. 1/2015 Skupnega veterinarskega odbora (3) je zadnjič spremenil dodatke 1, 2, 3, 4, 5, 6, 7, 10 in 11 k Prilogi 11 h Kmetijskemu sporazumu.
                  
               
                     (5)
                  
                  
                     Švica je izkoristila več zaporednih začasnih obdobij, v katerih je imela možnost odstopanja od pregleda na trihinelo v trupih in mesu domačih prašičev za pitanje in zakol v klavnicah z nizko zmogljivostjo. V Švici že več kot petdeset let ni bil ugotovljen noben primer trihinele. Poleg tega ima Švica delujoči program za odkrivanje, katerega cilj je, da bi bilo meso domačih prašičev, dano trg v Evropski uniji, vedno pregledano na trihinelo v trupih in mesu domačih prašičev. Zato je mogoče ukiniti začasni značaj odstopanja.
                  
               
                     (6)
                  
                  
                     Da bi se izognili prekinitvi obstoječih in dobro delujočih praks ter zagotovili pravno kontinuiteto brez kakršnih koli predvidljivih negativnih posledic, je primerno, da se ta sklep uporablja retroaktivno z učinkom od 1. januarja 2017.
                  
               
                     (7)
                  
                  
                     Ta sklep bi moral začeti veljati na dan sprejetja.
                  
               
                     (8)
                  
                  
                     Dodatek 6 k Prilogi 11 h Kmetijskemu sporazumu bi bilo zato treba spremeniti –
                  
               SPREJEL NASLEDNJI SKLEP:
         
            Člen 1
            Dodatek 6 k Prilogi 11 h Kmetijskemu sporazumu se spremeni, kakor sledi:
            
                        1.
                     
                     
                        točke 4 do 6 poglavja „Posebne zahteve“ se nadomestijo z naslednjim:
                        
                                    „4.
                                 
                                 
                                    Pristojni švicarski se obvezujejo, da je meso domačih prašičev, dano na trg v Evropski uniji, pregledano na trihinelo v trupih in mesu domačih prašičev.
                                 
                              
                                    5.
                                 
                                 
                                    Metode odkrivanja iz poglavij I in II Priloge I k Izvedbeni uredbi Komisije (EU) 2015/1375 (*1) se v Švici uporabljajo v okviru pregledov na trihinelo.
                                 
                              
                                    6.
                                 
                                 
                                    Na podlagi določb člena 8 (odstavka 1, črka a, in 3) Odloka DFI z dne 23. novembra 2005 o higieni pri zakolu živali (OHyAb; RS 817.190.1) in člena 10(odstavek 8) Odloka DFI z dne 16. decembra 2016 o živilih živalskega izvora (RS 817.022.108) so ti trupi in meso domačih prašičev za pitanje in zakol ter mesni pripravki, mesni proizvodi in predelani proizvodi na osnovi mesa, ki se pridobijo iz njih, ki niso namenjeni za trg Evropske unije, označeni s posebnim žigom o zdravstveni ustreznosti v skladu z vzorcem iz zadnjega pododstavka Priloge 9 k Odloku DFI z dne 23. novembra 2005 o higieni pri zakolu živali.
                                    Trgovanje s temi proizvodi z državami članicami Evropske unije v skladu z določbami člena 10 Odloka DFI z dne 16. decembra 2016.
                                 
                              
                           (*1)  Izvedbena uredba Komisije (EU) 2015/1375 z dne 10. avgusta 2015 o določitvi posebnih predpisov za uradni nadzor trihinel v mesu (UL L 212, 11.8.2015, str. 7.).“;"
                        
                     
                  
                        2.
                     
                     
                        točka 7 se črta.
                     
                  
         
            Člen 2
            Ta sklep, sestavljen v dveh izvodih, podpišejo sopredsedniki ali drugi pooblaščenci pogodbenic Kmetijskega sporazuma.
         
         
            Člen 3
            Ta sklep začne veljati na dan sprejetja.
            Uporablja se retroaktivno z učinkom od 1. januarja 2017.
         
         
            V Bernu, 12. junija 2018
            
               
                  Za Evropsko unijo
               
               
                  Vodja delegacije
               
               Koen VAN DYCK
            
            
               
                  Za Švicarsko konfederacijo
               
               
                  Vodja delegacije
               
               Hans WYSS
            
         
         
            (1)  UL L 114, 30.4.2002, str. 132.
         
         
            (2)  Sklep št. 2/2003 Skupnega veterinarskega odbora, ustanovljenega s Sporazumom med Evropsko skupnostjo in Švicarsko konfederacijo o trgovini s kmetijskimi proizvodi, z dne 25. novembra 2003 o spremembah dodatkov 1, 2, 3, 4, 5, 6 in 11 k Prilogi 11 k Sporazumu (UL L 23, 28.1.2004, str. 27.).
         
            (3)  Sklep št. 1/2015 Skupnega veterinarskega odbora, ustanovljenega s Sporazumom med Evropsko skupnostjo in Švicarsko konfederacijo o trgovini s kmetijskimi proizvodi, z dne 17. decembra 2015 o spremembi dodatkov 1, 2, 3, 4, 5, 6, 7, 10 in 11 k Prilogi 11 k Sporazumu (UL L 337, 23.12.2015, str. 128.).